Mobile Suit Gundam 00

Mobile Suit Gundam 00 () – vienuolikta daugelį metų besitęsiančios Gundam anime frančizės dalis. Serialo režisierius – Seiji Mizushima, o scenarijų parašė Yōsuke Kuroda. Pirma serija parodyta 2007 m. spalio mėn., paskutinė 2009-ųjų kovą, viso parodyta 50 serijų. 2010 m. gruodžio 25 d. pasirodė Awakening of the Trailblazer filmas DVD ir Blu-ray formatais, tai šių anime serijų tęsinys. Mobile Suit Gundam 00 yra pirmosios Gundam serijos išleistos plačiaekranės raiškiosios televizijos formatu  ir pirmosios, kuriose veiksmas vyksta nefiktyvioje mūsų laikų eroje. Veiksmas vyksta futuristinėje Žemėje, kur fiktyvi sukarintoji organizacija Celestial Being bando išvaduoti pasaulį nuo karo ir konfliktų dėvėdami unikalius ir nepaprastai pažangius mobiliuosius kostiumus, žinomus kaip gundam.

 Apžvalga 
Veiksmas vyksta 2307 ir 2308 metais. Tuo metu jau visas Žemės iškastinis kuras sunaudotas ir visa Žemės energija išgaunama trimis milžiniškais saulės energijos kolektoriais, pastatytais kosmose. Saulės kolektorius su Žeme jungia tūkstančius kilometrų besitęsiantys „liftai“. Kiekvieną tokį būtiną išlikimui ir kartu labai trapų įrenginį savo galioje turi skirtingos išgalvotos Žemės karinės sąjungos: Union (apimanti dabartinę JAV, Japoniją ir Australiją), HRL (apimanti Aziją) ir AEU (gerokai prasiplėtusi dabartinė ES). Dalis pasaulio negauna nieko, kita dalis pasaulio skursta, nes niekas nebeperka naftos likučių. Dėl viso to kyla aibė kitų problemų ir konfliktų.

Tuo tarpu garsus mąstytojas jau XXI amžiuje numatė, kad tai nutiks ir sukūrė beprotišką planą. Panaudojant Jupiteryje esančius resursus pagaminti kelis galia smarkiai laikmetį pranokstančius kovinius, pilotuojamus robotus Gundam, kurie tiesiog sunaikintų, bet ką, kas nori kariauti ir taip užtikrintų taiką. Deja, noro kautis ir užimti valdžią bei turtus iš žmonių galvų taip lengvai pašalinti nepavyksta, priešingai tuoj atsiranda grupelė narsių karių, kurių visas gyvenimo tikslas nugalėti Gundam nesvarbu kaip ir kam. O net ir Gundam pilotai, negali tarpusavyje susitarti ir kaunasi vieni su kitais dėl įvairių dalykų, kaip, kad ar teisinga yra naikinti karo mašinų gamyklas.

 Veikėjai 

Pagrindiniai veikėjai: Setsuna F. Seiei, Lockon Stratos, Allelujah Haptism ir Tieria Erde.

 Media 

 Muzika 
Serialui muziką sukūrė Kendžis Kavai. Viso yra keturi TV serijų garso takelių rinkiniai, pirmasis pasirodė 2008 m. sausio 10 d., antrasis – 2008 m. kovo 26 d., trečiasis – gruodžio 24 d. ir ketvirtasis – 2009 m. balandžio 1 d. Garso takelis skirtas filmui pasirodė 2010-ųjų rugsėjo 22 d.

 Manga 
Viso yra keturios pagal TV serijas sukurtos mangos dalys. Ateity ketinama sukurti dar dvi. Mangoje veikėjų veido išraiškos vaizduojamos labiau komedijinio tipo ir kai kurios šalutinės siužeto linijos nėra įtrauktos.

 Mobile Suit Gundam 00P
 Mobile Suit Gundam 00F
 Mobile Suit Gundam 00V
 Mobile Suit Gundam 00

 Video žaidimai 
3D veiksmo žaidimas Mobile Suit Gundam 00, skirtas Nintendo DS konsolei, buvo išleistas bendrovės „Namco Bandai Games“ 2008 m. kovo 27 d. Antrasis – Mobile Suit Gundam 00: Gundam Meisters pasirodė 2008-ųjų spalio 16 d., žaidimas skirtas PlayStation 2 konsolei. Kitaip nei pirmajame žaidime, šiame pirmo sezono siužeto linija yra pilnai adaptuota su minimaliais nukrypimais.

 Šaltiniai 

 Nuorodos 
 Oficialus puslapis
 MBS puslapis

Kategorija:Anime